**A G E N T T I S O P I M U S (agentin versio)**

Agenttisopimuspohja on tehty agentin näkökulmas­ta tilanteeseen, jossa agentilla on yksinmyyntiedustus toimialueellaan. Sopimustekstin lisäksi Suomessa ja muissa EU-maissa agentti saa myös lisäsuojaa agenttitoimintaa koskevasta pakottavasta lainsäädännöstä (Suomessa laki kauppaedustajista ja myyntiedustajista 417/1992), jossa mm. turvataan agentin oikeus jälkiprovisioon.

Sopimuspohjan kaikki kohdat tulee tarkistaa ja muuttaa vastaamaan käytännön tilannetta; on
myös huomioitava, että yhden sopimuskoh­dan muuttaminen yleensä vaikuttaa myös sopimuksen
muihin lausek­keisiin ja lisämuutokset ovat tällöin tarpeen.

**HUOM.! Tämä sopimuspohja ei sovellu käytettäväksi käytännön tilan­teisiin ilman
sopimusjuridisen asiantunti­jan tarkistusta ja kor­jauksia.**

 ***Draft 0.1 – 1.1.20\_\_***

**AGENTTISOPIMUS**

**PÄÄMIES** Suurfirma Oy (jäljempänä ”Päämies”)

 Pääkatu 1

 00100 Helsinki

**AGENTTI** Myyntiyhtiö Oy (jäljempänä ”Agentti”)

 Sivupolku 2

 00200 Espoo

**1. TAUSTA**

Päämies on erikoistunut mm. erilaisten ICT-alan tuotteiden tuotekehitykseen ja valmistamiseen ja myyntiin

Suomessa. Agentilla on erityistä toimialaosaamista XYZ-tuotteissa ja kontakteja Pohjoismaiden XYZ-alan

yrityksiin.

**2. SOPIMUKSEN KOHDE**

Päämiehen valmistamien ICT-alan tuotteiden (liite 1, jäljempänä ”Tuote”) markkinointioikeus alla kohdassa

3 määritetyillä alueilla.

**3. SOPIMUSALUEET**

Tämä sopimus koskee Ruotsin, Norjan, Tanskan ja Islannin alueita (jäljempänä ”Alue”).

**4. AGENTIN YKSINOIKEUS**

Agentilla on yksinoikeus markkinoida tuotteita Alueella.

**5. SOPIMUSTEN TEKEMINEN**

Agentti markkinoi Tuotetta Päämiehen hinnaston mukaisesti ja Päämies solmii myyntisopimukset Alueen

asiakkaiden kanssa. Päämiehen on ilmoitettava Agentille viimeistään viikon kuluessa, jos Päämies ei

hyväksy Agentin sille esittämää Alueen asiakkaan tilausta Tuotteesta.

**6. TOIMITUSEHDOT**

Päämies toimittaa Tuotteet Alueen asiakkaille Päämiehen kulloinkin voimassaolevien vakiotoimitusehtojen

mukaisesti.

**7. PROVISIO**

Agentilla on oikeus saada 15 %:n provisio kaikista Alueella tapahtuneista Tuotteiden kaupoista.

Provisio maksetaan Agentille kuukausittain

**8. OIKEUDET JA VELVOLLISUUDET**

8.1 Sopijapuolet kokoontuvat vuosittain myyntikokoukseen lokakuussa Päämiehen ilmoittamassa

paikassa. Jos myyntikokous järjestetään Alueen ulkopuolella, maksaa Päämies Agentin matka- ja

majoituskulut.

8.2 Agentin on aktiivisesti markkinoitava Tuotteita Alueella. Agentin on noudatettava Tuotteen hintoja sekä

Päämiehen maksu- ja toimitusehtoja koskevia ohjeita. Agentti ei saa provision lisäksi muuta korvausta

toiminnastaan.

8.3 Päämies ei myy Tuotteita suoraan tai kenenkään muun kautta Alueella sopimuksen voimassaoloaikana.

Päämies luovuttaa Agentille kaikki Tuotteen markkinointia varten tarvittavat tekniset tiedot ja esitteet.

Päämies vastaa siitä, että Tuotteet eivät loukkaa kolmannen osapuolen immateriaalioikeuksia.

**9. MESSUT JA MARKKINOINTITAPAHTUMAT**

Mahdollisesta osallistumisesta messuihin ja näyttelyihin sekä niiden aiheuttamien kustannusten jakamisesta

sovitaan sopijapuolten välillä etukäteen.

**10. YHTEYSHENKILÖ**

Päämiehen yhteyshenkilö on \_\_\_\_\_\_\_\_\_\_.

Agentin yhteyshenkilö on \_\_\_\_\_\_\_\_\_\_\_\_\_\_\_.

Yhteyshenkilön vaihtamisesta on ilmoitettava sopijapuolelle kirjallisesti.

**11. SALASSAPITO**

Sopijapuolella on salassapitovelvollisuus tämän sopimuksen perusteella tietoon saaduista toisen

osapuolen liikesalaisuuksista ja muusta luottamuksellisesta informaatiosta.

**12. SOPIMUKSEN VOIMASSAOLO, IRTISANOMINEN JA PURKAMINEN**

12.1 Tämä sopimus on voimassa 31.12.20\_\_ saakka.

12.2 Ellei sopimusta irtisanota viimeistään kuusi kuukautta ennen sopimuskauden päättymistä, sen

voimassaolo jatkuu kalenterivuoden kerrallaan kuuden kuukauden irtisanomisajoin.

12.3 Mikäli toinen sopijapuoli olennaisesti rikkoo tämän sopimuksen ehtoja eikä korjaa menettelyään 30

päivän kuluessa saatuaan asiasta kirjallisen reklamaation, toisella sopijapuolella on oikeus purkaa sopimus

päättymään välittömästi.

**13. RIITAISUUKSIEN RATKAISEMINEN JA SOVELLETTAVA LAKI**

Tähän sopimukseen sovelletaan Suomen lakia ja erimielisyydet ratkaistaan välimiesmenettelystä

annetun lain mukaisesti Helsingissä yhden välimiehen välimiesoikeudessa. Välimiehen asettaa

Keskuskauppakamarin välityslautakunta.

**14. SOPIMUSMUUTOKSET**

Kaikki tähän sopimukseen tehtävät muutokset on tehtävä kirjallisesti ja molempien sopijapuolten on ne

allekirjoitettava.

Tämä sopimus on laadittu kahtena samasanaisena kappaleena, joista yksi jää kummallekin sopijapuolelle.

**Helsingissä \_\_\_\_\_kuun 15. päivänä 20\_\_**

**Suurfirma Oy Myyntiyhtiö Oy**

**== == ===**

**LIITE 1 –**

**PÄÄMIEHEN TUOTTEET**